Arrodiando El Pozu pela mandrecha algámase la galería quescomencipia a amiyar pasu ente pasu y nórtiase al Nordés fasta un pequeñu enanchamientu de la galería. Equí el suelu vuelve tar tapecíu per costeros cada vuelta más grandes y mal sofitaos, y la galería continúa meandriforme pero evolucionada a conductu a presión. La parte cimera algama los 5 m. danchor mientres que la fondera nun llega al mediu metru na so fastera más ancha. Lestrenchu meandru fonderu tá en dalgunos llugares tomáu por costeros. La galería xube selemente fasta quedar torgada per una fondigonada. Baxando una esguilada de 3 m. alcontramos nel fondu dos pequeñes galeríes con abondes formaciones que zarren a los pocos metros. El suelu ta tapecíu por un mantu estalagmíticu y por costeros mal sofitaos. Pa continuar fai falta esguilar per un resalte de 3,5 m. siguíu dotru de 5,7 m. (sollertes nesti puntu a los costeros de la cabecera) qualgama la cota cimera de la cueva: +15,25 m. A partir dequí continuamos pela fastera cimera la galeria por tar la fondera enllena materiales, y dempués de 10 m. de desendolcu llegamos a la cabecera dun pozu de 6,3 m. Faciendo un pasu noposición un tantu arriesgáu aportamos a una pequeña galería con abondos costeros que va estrechándose pasu ente pasu pa finar nún anchu pozu de 15 m.